જિલ્લામાં દહેગામ પંથકમાં અત્યાર સુધીમાં સૌથી વધુ વરસાદ નોંધાયેલો છે. પરંતુ છેલ્લા થોડા દિવસોથી મેઘરાજાની રિસાયા હોય તેમ સામાન્ય છાંટા પડી અદ્દશ્ય થતાં હતા. ગત મોડી રાત્રે ઝરમર છાંટા પડ્‌યા બાદ વરસાદ બંધ થઇ ગયો હતો. ગુરૂવારે દિવસ દરમ્યાન આકાશમાં વાદળો ઘેરાયા હતા અને વાતાવરણમાં ઉકળાટ ફેલાતા લોકો ગરમીથી અકળાઈ ઉઠયા હતા. તેવામાં સાંજે અચાનક કાળા ડિબાંગ વાદળો છવાયા હતા, વીજળીના ગડગડાટ બાદ ધીમીધારે વરસાદના છાંટા પડયા બાદ અચાનક વરસાદની તિવ્રતામાં વધારો થયો હતો.